**ELŐTERJESZTÉS**

**a Jogi és Társadalmi Kapcsolatok Bizottsága 2018. február 15-i ülésére**

**Tájékoztató a 2017. évi lejárt határidejű bizottsági határozatok végrehajtásáról**

A Jogi és Társadalmi Kapcsolatok Bizottsága 2017. évi, intézkedést igénylő lejárt határidejű határozatok végrehajtása érdekében tett intézkedésekről a leadott jelentések alapján az alábbiakban tájékoztatom a Tisztelt Bizottságot.

**2/2017. (I.30.) JTKB számú határozatában** a Jogi és Társadalmi Kapcsolatok Bizottsága a Szent Márton Emlékév keretében pénzeszköz-átadási megállapodással átadott támogatások elszámolásával kapcsolatos döntéseket hozott.

**Dr. Bencsics Enikő, az Egészségügyi és Közszolgálati Osztály vezetője jelenti:** A Szent Márton Emlékév keretében nyújtott 800 millió forint összegről szóló támogatás elszámolása 2017. január 31. napján benyújtásra került. Az elszámolás benyújtásával Polgármester Úr levélben kérte a januárban kiegyenlített tételek elfogadását.

A Szülőföld Kulturális és Örökségvédelmi Egyesület a határozat 4. pontja szerinti tételeket visszautalta az Önkormányzat bankszámlájára.

Az Önkormányzat a fel nem használt tételeket és a realizált folyószámla kamatot a Belügyminisztérium részére visszautalta.

2017. október 10. napján a Belügyminisztérium hiánypótlási felszólítást küldött az Önkormányzat részére. A hiánypótlást az Önkormányzat 2017. november 10. napján megküldte a Belügyminisztériumnak. 2018. február 2. napján a Belügyminisztérium újabb hiánypótlásról szóló felszólítást küldött részünkre. Az Önkormányzat az érintett szervezetekkel felvette a kapcsolatot, tekintettel arra, hogy a hiánypótlást 2018. február 17. napjáig kell a Belügyminisztérium részére megküldeni.

**16/2017. (I.31.) JTKB számú határozatában** a Jogi és Társadalmi Kapcsolatok Bizottsága javasolta a polgármesternek, hogy a Parádé-Show Rendezvényszervező Kft. (9700 Szombathely, Esze Tamás u. 7., Cg.: 18-09-111259, kérelmező: Beke Ramon ügyvezető) cégnevében használhassa a városnevet, „Savaria Rendezvényszervező Kft.” formában, visszavonásig terjedő időtartamban.

**Nagyné Dr. Gats Andrea, a Jogi, Képviselői és Hatósági Osztály vezetője jelenti:** Polgármester Úr a városnév használatot a bizottsági javaslatnak megfelelően engedélyezte.

**20/2017. (I.31.) JTKB számú határozatában** a Jogi és Társadalmi Kapcsolatok Bizottsága az Ungaresca Senior Néptáncegyüttes által fel nem használt támogatás összegének átcsoportosításáról döntött.

**Dr. Bencsics Enikő, az Egészségügyi és Közszolgálati Osztály vezetője jelenti:** Az Ungaresca Senior Néptáncegyüttes által fel nem használt összeg a maradvány elszámolása során a Kulturális és Civil Alapba átcsoportosításra került.

**41/2017. (II.28.) JTKB számú határozatában** a Jogi és Társadalmi Kapcsolatok Bizottsága javasolta a polgármesternek, hogy a Szabó Gergely és társai által létrehozandó új egyesület (9700 Szombathely, Nádasdy F. u. 11.) nevében használhassa a városnevet, „Szombathelyi Tekergők Egyesület” formában, visszavonásig terjedő időtartamban.

**Nagyné Dr. Gats Andrea, a Jogi, Képviselői és Hatósági Osztály vezetője jelenti:** Polgármester Úr a városnév használatot a bizottsági javaslatnak megfelelően engedélyezte.

**92/2017. (IV.25.) JTKB számú határozatában** a Jogi és Társadalmi Kapcsolatok Bizottsága javasolta a polgármesternek, hogy a Mira Orient Art Kulturális és Jóléti Alapítvány (9700 Szombathely, Bolyai János u. 76., kérelmező: Bangó Mária kuratóriumi elnök) az általa évente szervezett táncfesztivál elnevezésében használhassa a városnevet, „Bellysium Savariense Hastáncfesztivál és Verseny” formában, az elnevezés előtt sorszám, utána évszám feltüntetésével, visszavonásig terjedő időtartamban.

**Nagyné Dr. Gats Andrea, a Jogi, Képviselői és Hatósági Osztály vezetője jelenti:** Polgármester Úr a városnév használatot a bizottsági javaslatnak megfelelően engedélyezte.

**93/2017. (IV.25.) JKTB számú határozatában** a Jogi és Társadalmi Kapcsolatok Bizottsága a városban működő sportszervezetek, sportintézmények, egyesületek és más jogi személyek pénzügyi támogatására kiírt pályázati felhívásra beérkezett pályázatok támogatása tárgyában döntött.

**Dr. Bencsics Enikő, az Egészségügyi és Közszolgálati Osztály vezetője jelenti:** A szervezetekkel a szerződések megkötésre kerültek. A szerződésekben foglalt követelményeknek a támogatottak eleget tettek, mind a felhasználás, mind az elszámolás tekintetében. Az alábbi támogatások esetében még nem történt meg az elszámolás:

- "Leo" Karate-do SE Egyesület – 350.000,- Ft

- Progress Természetbarát Sportegyesület – 100.000,- Ft

- Skorpió Szombathely Ökölvívó és Harcművészeti Sportegyesület – 400.000,- Ft

- Student Comfort Sport Kft. – 200.000,- Ft

- Szombathelyi Repülőklub – 100.000,- Ft

- Újperinti Sportegyesület – 600.000,- Ft

- Vasi Sport Akadémia Sportegyesület – 250.000,- Ft

**94/2017. (IV.25.) JKTB számú határozatában** a Jogi és Társadalmi Kapcsolatok Bizottsága a városban működő sportintézmények, sportszervezetek, egyesületek és más jogi személyek által szervezett sportrendezvények pénzügyi támogatására kiírt pályázati felhívásra beérkezett pályázatok támogatása tárgyában döntött:

**Dr. Bencsics Enikő, az Egészségügyi és Közszolgálati Osztály vezetője jelenti:** A szervezetekkel a szerződések megkötésre kerültek. A szerződésekben foglalt követelményeknek a támogatottak eleget tettek, mind a felhasználás, mind az elszámolás tekintetében. Az alábbi támogatások esetében még nem, vagy határidőn túl történt meg az elszámolás:

- Aranykorúak Sport és Egészséges Életmód Egyesület (Évbúcsúztató sport és szellemi vetélkedő – az elszámolás határideje még nem járt le)

- Kanizsai Dorottya Gimnázium Diáksport Egyesülete (100 éves a Kanizsai, ünnepeljük a legekkel – az elszámolás határideje még nem járt le)

- Korcsolyázó Diáksport Egyesület ("Oladi Kupa" sakkverseny – az elszámolás határideje még nem járt le)

- Palatinus Egyesület (Szombathely és környéke meghívásos tenisz csapatbajnoksága – határidőn túl számolt el)

- Progress Természetbarát Sportegyesület (IX. Wagner András Röplabda Emléktorna – a támogatásról nem számolt el)

- Sakura Egyesület (Mikulás Kupa 2017 – az elszámolás határideje még nem járt le)

- Savaria Sport Klub (Mikulás Kupa – az az elszámolás határideje még nem járt le)

- Weking Sport és Kulturális Közhasznú Egyesület (Karneváli kenuzás a Gyöngyös-patakon; 9. Kenus-Íjász Verseny – határidőn túl számolt el)

**95/2017. (IV.25.) JKTB számú határozatában** a Jogi és Társadalmi Kapcsolatok Bizottsága a kiemelkedő sportrendezvények támogatására kiírt pályázati felhívásra beérkezett pályázatok támogatása tárgyában döntött:

**Dr. Bencsics Enikő, az Egészségügyi és Közszolgálati Osztály vezetője jelenti:** A szervezetekkel a szerződések megkötésre kerültek. A szerződésekben foglalt követelményeknek a támogatottak eleget tettek, mind a felhasználás, mind az elszámolás tekintetében. Az alábbi támogatások esetében még nem, vagy határidőn túl történt meg az elszámolás:

- Agora Szombathelyi Kulturális Központ (52. Savaria Nemzetközi Táncverseny - WDSF World Cup Latin – a támogatásról nem számolt el)

- Király Szabadidősport Egyesület (Király Kupa Nemzetközi Torna – határidőn túl számolt el)

- Szombathelyi Szabadidősport Szövetség (XXXII. Szilveszter Kupa Teremlabdarúgó Torna – az elszámolás határideje még nem járt le)

**98/2017. (IV.25.) JTKB számú határozatában** a Jogi és Társadalmi Kapcsolatok Bizottsága jóváhagyásra javasolta a Savaria Megyei Hatókörű Városi Múzeum Szervezeti és Működési Szabályzatát.

**Dr. Bencsics Enikő, az Egészségügyi és Közszolgálati Osztály vezetője jelenti:** A Savaria Megyei Hatókörű Városi Múzeum Szervezeti és Működési Szabályzata aláírásra került.

**101/2017. (IV.25.) JTKB számú határozatában** a Jogi és Társadalmi Kapcsolatok Bizottsága a 2017. évi Kulturális és Civil Alapra beérkezett pályázatok, valamint egyedi támogatási kérelmek elbírálásáráról döntött.

**Dr. Bencsics Enikő, az Egészségügyi és Közszolgálati Osztály vezetője jelenti:** A szervezetekkel a szerződések megkötésre kerültek. A szerződésekben foglalt követelményeknek a támogatottak eleget tettek, mind a felhasználás, mind az elszámolás tekintetében. Az alábbi támogatások esetében még nem, vagy határidőn túl történt meg az elszámolás:

- AJA-GUR Hagyományőrző Ifjúsági Egyesület (működési támogatás – hiánypótlás folyamatban)

- Díszmadártenyésztők Szombathelyi Egyesülete (47. Díszmadár kiállítás Szombathelyen – hiánypótlás folyamatban)

- Gothard Jenő Csillagászati Egyesület (Gothard Jenő nyomdokain – hiánypótlás folyamatban)

- Kézfogás a Gyermekekért Szociális Egyesület (élményterápiás kirándulás, foglalkozás – az elszámolás határideje még nem járt le)

- Olad Városrészért Egyesület (működési támogatás – hiánypótlás folyamatban)

- Petőfi Telepért Egyesület (Szerezzünk örömet Kicsiknek és Nagyoknak – az elszámolás határideje még nem járt le)

- Szent Márton Európai Kulturális Útvonal Magyarországi Tanácsa (Quirinus és Márton - nemzetközi kulturális szimpózium – igazolási kérelem a Tisztelt Bizottság februári ülésének napirendjén szerepel)

- Szombathely Város Fúvószenekar Egyesülete (működési támogatás – hiánypótlás folyamatban)

- Vasi Ifjúságért Egyesület (VIE 2017 – hiánypótlás folyamatban)

**103/2017. (IV.25.) JTKB számú határozatában** a Jogi és Társadalmi Kapcsolatok Bizottsága átcsoportosításról döntött.

**Dr. Bencsics Enikő, az Egészségügyi és Közszolgálati Osztály vezetője jelenti:** A „Városi rendezvények és kiemelt rendezvények” tételsoron szereplő 15 millió forint az AGORA Szombathelyi Kulturális Központhoz, a „Kiemelt rendezvények – Iseumi Játékok” tételsoron szereplő 30 millió forint a Szombathelyi Szimfonikus Zenekarhoz átcsoportosításra került.

**114/2017. (VI.13.) JTKB számú határozatában** a Jogi és Társadalmi Kapcsolatok Bizottsága jóváhagyásra javasolta Szombathely Megyei Jogú Város Közterület-felügyelet Szervezeti és Működési Szabályzatának módosítását.

**Keringer Zsolt, az Informatikai, Minőségügyi és Gondnoksági Kabinet vezetője jelenti:** Szombathely Megyei Jogú Város Közterület-felügyelet módosított Szervezeti és Működési Szabályzatát dr. Puskás Tivadar Polgármester Úr 2017. július 31. napján aláírta.

**136/2017. (VI.13.) JTKB számú határozatában** a Jogi és Társadalmi Kapcsolatok Bizottsága a 2017. évi Savaria Történelmi Karnevállal kapcsolatos döntéseket hozott.

**Dr. Bencsics Enikő, az Egészségügyi és Közszolgálati Osztály vezetője jelenti:** A Savaria Turizmus Nonprofit Kft. ügyvezetője a „Folkudvar” karneváli helyszín „Magyar Udvar”-rá történő átnevezéséhez szükséges intézkedéseket megtette. A Savaria Történelmi Karnevál szervezői megvizsgálták a „Borok utcája” karneváli helyszín meghosszabbításának lehetőségét, átszervezése megtörtént, szellősebben, tágasabban kerültek elhelyezésre a pavilonok. A 7 darab elkészült új bigát látványelemként hasznosították.

**180/2017. (IX.12.) JTKB számú határozatában** a Jogi és Társadalmi Kapcsolatok Bizottsága jóváhagyásra javasolta a Savaria Megyei Hatókörű Városi Múzeum Szervezeti és Működési Szabályzatát.

**Dr. Bencsics Enikő, az Egészségügyi és Közszolgálati Osztály vezetője jelenti:** A Savaria Megyei Hatókörű Városi Múzeum Szervezeti és Működési Szabályzata aláírásra került.

**183/2017. (IX.12.) JTKB számú határozatában** a Jogi és Társadalmi Kapcsolatok Bizottsága támogatási szerződés elszámolási határidejének módosításához járult hozzá.

**Dr. Bencsics Enikő, az Egészségügyi és Közszolgálati Osztály vezetője jelenti:** A szerződésmódosítás 2017. szeptember 18. napján aláírásra került. A Magyar Speciális Mozgókép Egyesület a támogatásról a módosított határidőben elszámolt.

**189/2017. (IX.12.) JTKB számú határozatában** a Jogi és Társadalmi Kapcsolatok Bizottsága javasolta a polgármesternek, hogy a Káldi Természetjáró és Tájékozódási Futó Sportegyesület (székhely: 9773 Káld, Kútdomb u. 15., adószám: 18899506-1-18) által a következő évek folyamán Szombathelyen hagyományteremtő szándékkal megrendezésre kerülő verseny elnevezésében használhassa a Savaria városnevet, „SAVARIA MARATON” formában, visszavonásig terjedő időtartamban.

**Nagyné Dr. Gats Andrea, a Jogi, Képviselői és Hatósági Osztály vezetője jelenti:** Polgármester Úr a városnév használatot a bizottsági javaslatnak megfelelően engedélyezte.

**215/2017. (X.24.) JKTB számú határozatában** a Jogi és Társadalmi Kapcsolatok Bizottsága a Köznevelési, Sport és Ifjúsági Iroda és a Városi Diáksport Bizottság iskolai sportkörök, diáksport egyesületek alap- és eredményességi támogatására vonatkozó javaslatának elfogadásáról döntött.

**Dr. Bencsics Enikő, az Egészségügyi és Közszolgálati Osztály vezetője jelenti:** A határozatban biztosított összeg a Szombathelyi Köznevelési GAMESZ részére átutalásra került.

**220/2017. (X.24.) JTKB számú határozatában** a Jogi és Társadalmi Kapcsolatok Bizottsága a 11. Huszárezred Háborús Emlékkönyve reprint kiadásának támogatásáról döntött.

**Dr. Bencsics Enikő, az Egészségügyi és Közszolgálati Osztály vezetője jelenti:** A támogatási szerződés aláírásra került. A támogatás elszámolásának határideje 2018. február 28. napja.

**221/2017. (X.24.) JTKB számú határozatában** a Jogi és Társadalmi Kapcsolatok Bizottsága támogatta dr. Garzulyné Geszler Mária keramikusművész „Női vonal” c. kötetének kiadását.

**Dr. Bencsics Enikő, az Egészségügyi és Közszolgálati Osztály vezetője jelenti:** A támogatás elszámolása határidőben benyújtásra került.

**222/2017. (X.24.) JTKB számú határozatában** a Jogi és Társadalmi Kapcsolatok Bizottsága a Dr. Kiss Gyula Kulturális Egyesület által megszervezésre kerülő könyvbemutató támogatásáról döntött.

**Dr. Bencsics Enikő, az Egészségügyi és Közszolgálati Osztály vezetője jelenti:** Az egyesület az elszámolást határidőben benyújtotta, az elszámolás jelenleg hiánypótlás alatt áll.

**224/2017. (X.24.) JTKB számú határozatában** a Jogi és Társadalmi Kapcsolatok Bizottsága a 2017. évi adventi vásár megrendezésével kapcsolatos döntést hozott.

**Keringer Zsolt, az Informatikai, Minőségügyi és Gondnoksági Kabinet vezetője jelenti:** A 2017. évi adventi vásár a határozat szerinti megvalósítással megrendezésre került 2017. november 24. napjától-2017. december 23. napjáig.

**225/2017. (X.24.) JTKB számú határozatában** a Jogi és Társadalmi Kapcsolatok Bizottsága javasolta a polgármesternek, hogy az Advent 2015 Kulturális Egyesület az adventi vásáron a kereskedők által forgalmazott bögréken használhassa a városnevet, „Szombathely” formában, visszavonásig terjedő időtartamban.

**Nagyné Dr. Gats Andrea, a Jogi, Képviselői és Hatósági Osztály vezetője jelenti:** Polgármester Úr a városnév használatot a bizottsági javaslatnak megfelelően engedélyezte.

**228/2017. (X.24.) JTKB számú határozatában** a Jogi és Társadalmi Kapcsolatok Bizottsága jóváhagyta Szombathely Megyei Jogú Város Önkormányzata és a GASTRO-B Vendéglátóipari és Szolgáltató Kft. között a szombathelyi 3683/2 hrsz.-ú ingatlanon fa pallós terasz létesítése tárgyában kötendő megállapodást.

**Lakézi Gábor, a Városüzemeltetési Osztály vezetője jelenti:** A felek a megállapodást aláírták.

**235/2017. (XI.10.) JTKB számú határozatában** a Jogi és Társadalmi Kapcsolatok Bizottsága jóváhagyta a STYL Fashion Ruhaipari Kft.-től megvásárolni kívánt, a 7311A/4 és a 7311/A/9 hrsz.-ú ingatlanokra vonatkozó adásvételi szerződést.

**Lakézi Gábor, a Városüzemeltetési Osztály vezetője jelenti:** A bizottsági módosításokkal kiegészített adásvételi szerződés aláírására 2017. november 10-én sor került, a szerződés december 4-én hatályba lépett. Az ingatlanok tulajdonjogának bejegyzése 2017. december 20-án megtörtént. A Közgyűlés a 384-386/2017 (XII.14.) Kgy. számú határozataiban döntött az ingatlanok piaci alapú hasznosításáról, amelynek értelmében az ingatlanok a STYL Fashion Kft. valamint a Szombathelyi Szolgáltatási Szakképzési Centrum részére kerülnek bérbeadásra.

**236/2017. (XI.10.) JTKB számú határozatában** a Jogi és Társadalmi Kapcsolatok Bizottsága jóváhagyta a STYL Fashion Kft. részére tagi kölcsön biztosítására vonatkozó szerződést.

**Lakézi Gábor, a Városüzemeltetési Osztály vezetője jelenti:** A tagi kölcsön szerződés 2017. november 10-én aláírásra került, a kölcsön folyósítása ugyanezen napon megtörtént. A szerződésben foglaltaknak megfelelően a STYL Fashion Kft. a 7311/A/6 hrsz.-ú ingatlant jelölte meg fedezetként, erre vonatkozóan a jelzálogjog szerződés aláírására is sor került 2017. december 28-án.

**272/2017. (XII.12.) JTKB számú határozatában** a Jogi és Társadalmi Kapcsolatok Bizottsága elfogadta A Szombathelyi Turisztikai és Testvérvárosi Egyesület igazolási kérelmét azzal, hogy a pénzügyi beszámoló benyújtásának határidejét legkésőbb 2017. december 31. napjában határozta meg.

**Dr. Bencsics Enikő, az Egészségügyi és Közszolgálati Osztály vezetője jelenti:** A Szombathelyi Turisztikai és Testvérvárosi Egyesület a pénzügyi beszámolót benyújtotta, az 2017. december 19. napján elfogadásra került.

**273/2017. (XII.12.) JTKB számú határozatában** a Jogi és Társadalmi Kapcsolatok Bizottsága a Savaria Történelmi Karnevál vonatkozásában javasolta, hogy a Ferences-kert és a felvonulás egyik helyszínfelelőse Meskó Krisztián művelődésszervező legyen, a másik helyszínfelelősre pedig a „Savaria Történelmi Karnevál” Közhasznú Közalapítvány kuratóriuma tegyen javaslatot.

**Dr. Bencsics Enikő, az Egészségügyi és Közszolgálati Osztály vezetője jelenti:** Meskó Krisztián művelődésszervező a Bizottság döntéséről értesítésre került, a Savaria Történelmi Karnevál Közhasznú Közalapítvány 2018. február 1. napi ülésén tett javaslatot a helyszínfelelősökre.

Kérem a Tisztelt Bizottságot, hogy a lejárt határidejű bizottsági határozatok végrehajtásáról készült fenti tájékoztatót szíveskedjen tudomásul venni.

**Szombathely, 2018. február „ ”**

 **/: Dr. Károlyi Ákos :/**

**HATÁROZATI JAVASLAT**

**……/2018. (II.15.) JTKB számú határozat**

A Jogi és Társadalmi Kapcsolatok Bizottsága a 2017. évi lejárt határidejű bizottsági határozatok végrehajtásáról szóló tájékoztatót tudomásul veszi.

**Felelős:** Dr. Takátsné Dr. Tenki Mária, a Bizottság elnöke

Dr. Károlyi Ákos jegyző

**Határidő:** azonnal